ตลาดหุ้นเอเชียสดใสตามตลาดนิวยอร์ก หลัง “ทรัมป์” ส่งสัญญาณใกล้บรรลุข้อตกลงการค้า
ตลาดหุ้นเอเชียสดใสตามตลาดนิวยอร์ก หลัง "ทรัมป์" ส่งสัญญาณใกล้บรรลุข้อตกลงการค้า
ตลาดหุ้นเอเชียสดใสตามตลาดนิวยอร์ก หลัง "ทรัมป์" ส่งสัญญาณใกล้บรรลุข้อตกลงการค้า
27 พ.ย. 2562

ผู้สื่อข่าวรายงาน ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์, S&amp;P500 และ Nasdaq ตลาดหุ้นนิวยอร์ก ที่ปิดพุ่งขึ้นทำนิวไฮอย่างต่อเนื่องเมื่อคืนนี้ หลังจากประธานาธิบดีโดนัลด์ ทรัมป์ ส่งสัญญาณว่าสหรัฐกำลังอยู่ในขั้นตอนสุดท้ายของการทำข้อตกลงการค้ากับจีน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,452.85 จุด เพิ่มขึ้น 79.53 จุด, +0.34%
ดัชนี SSE Composite ตลาดหุ้นจีนเปิดวันนี้ที่ 2,905.40 จุด ลดลง 1.66 จุด, -0.06%
ดัชนี HSI ตลาดหุ้นฮ่องกงเปิดวันนี้ที่ 26,943.52 จุด เพิ่มขึ้น 29.60 จุด, +0.11%
ดัชนี TAIEX ตลาดหุ้นไต้หวันเปิดวันนี้ที่ 11,590.81 จุด เพิ่มขึ้น 13.99 จุด, +0.12%
ดัชนี KOSPI ตลาดหุ้นเกาหลีใต้เปิดวันนี้ที่ 2,134.47 จุด เพิ่มขึ้น 13.12 จุด, +0.62%
ดัชนี FTSE STI ตลาดหุ้นสิงคโปร์เปิดวันนี้ที่ 3,213.19 จุด เพิ่มขึ้น 5.34 จุด, +0.17%
ดัชนี FBMKLCI ตลาดหุ้นมาเลเซียเปิดวันนี้ที่ 1,587.64 จุด เพิ่มขึ้น 3.77 จุด, +0.24%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,747.43 จุด เพิ่มขึ้น 39.63 จุด, +0.51%
ด้าน ปธน.ทรัมป์กล่าวกับผู้สื่อข่าวที่ทำเนียบขาวเมื่อวานนี้ว่า สหรัฐและจีนกำลังอยู่ในขั้นตอนสุดท้ายของการทำข้อตกลงการค้า ซึ่งถือเป็นข้อตกลงที่มีความสำคัญอย่างมาก และการเจรจาก็กำลังไปได้ดี แต่ในขณะเดียวกัน สหรัฐก็อยู่เคียงข้างกลุ่มผู้เรียกร้องประชาธิปไตยในฮ่องกง
ทางด้านนางเคลลีแอนน์ คอนเวย์ ที่ปรึกษาประจำทำเนียบขาวกล่าวว่า สหรัฐและจีนกำลังใกล้บรรลุข้อตกลงการค้าเฟสแรก หลังจากเจ้าหน้าที่การค้าของทั้งสองฝ่ายได้หารือกันทางโทรศัพท์ และตกลงที่จะเดินหน้าเจรจาร่วมกันต่อไป
นอกจากนี้ ตลาดยังได้รับแรงหนุนจากการที่นายเจอโรม พาวเวล ประธานธนาคารกลางสหรัฐ (เฟด) ได้กล่าวสุนทรพจน์ล่าสุดที่รัฐโรดไอร์แลนด์เมื่อวันจันทร์ว่า นโยบายการเงินของเฟดอยู่ในสถานะที่ดีพอที่จะสนับสนุนตลาดแรงงานให้มีความแข็งแกร่ง พร้อมกับแสดงมุมมองบวกต่อภาวะเศรษฐกิจสหรัฐ โดยเฉพาะอย่างยิ่งการใช้จ่ายผู้บริโภคที่แข็งแกร่ง ซึ่งได้รับแรงกระตุ้นจากตลาดแรงงานที่แข็งแกร่ง การเพิ่มขึ้นของรายได้ และความเชื่อมั่นผู้บริโภคที่สูงขึ้น